**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.11.2017, ora 8.00 – 06.11.2017, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.11.2017, ora 7.00**

**RÂURI**

Debitele au fost relativ staționare, exceptând râurile din bazinele hidrografice: Vișeu, Iza, Tur, Someș, Crişuri şi pe cursurile inferioare ale Ialomiţei, Prahovei şi Bistriţei, unde au fost în scădere.

Debitele se situează în general între 30-90%, mai mari (în jurul şi peste mediile multianuale lunare) pe râurile în bazinele: Vişeu, Iza, Tur, Crişul Repede, Buzău, Putna, Rm. Sărat, Trotuș, Bistrița, pe unii afluenți ai Oltului superior și mijlociu, Argeșului inferior și Ialomiței și mai mici pe râurile din bazinul Bârladului.

Nivelurile pe râuri la staţiile hidrometrice se situează sub **COTELE DE ATENŢIE**.

Debitele vor fi în general staționare, exceptând râurile din bazinele hidrografice: Vișeu, Iza, Tur, unde vor fi în scădere.

Sunt posibile creșteri de niveluri și debite pe unele râuri mici din zona montană, cauzate de cedarea apei din stratul de zăpadă.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 05.11 – 06.11.2017 a fost în creștere, având valoarea de 4100 m3/s, sub media multianuală a lunii noiembrie (4650 m3/s).

În aval de Porţile de Fier debitele au fost în scădere la Gruia şi în creştere pe sectorul Calafat – Tulcea.

 Debitul la intrarea în ţară (secţiunea Baziaş) va fi în scădere (4000 m3/s).

În aval de Porţile de Fier debitele vor fi în scădere pe sectorul Gruia – Calafat şi în creştere pe sectorul Bechet – Tulcea.

**2.** **Situaţia meteorologică în intervalul 31.10.2017, ora 8.00 – 01.11.2017, ora 6.00**

**ÎN ŢARĂ**

Valorile termice diurne s-au situat în jurul celor climatologic specifice perioadei, în cea mai mare parte a țării, și au fost, în general, mai ridicate decât cele din intervalul precedent. Excepție au făcut zonele depresionare, sud-vestul Transilvaniei și al Olteniei și sudul Crișanei, unde vremea a fost mai rece decât în mod obișnuit la această dată. Temperaturile maxime au fost cuprinse între 2 grade la Joseni și 18 grade la Holod și Reșița. Cerul a mai mult noros în Dobrogea, unde, izolat, a plouat slab, iar în restul teritoriului, variabil cu înnorări în regiunile extracarpatice - noaptea, iar în Muntenia și în prima parte a zilei. Vântul a suflat slab și moderat cu unele intensificări în Banat, sudul Transilvaniei și pe crestele montane. Local, în Transilvania, pe arii restrânse în Oltenia și Muntenia și izolat în zonele joase de relief din rest, îndeosebi în primele ore ale intervalului, a fost ceață. Stratul de zăpadă s-a menținut la munte și avea grosimi, în platformele stațiilor meteorologice, la ora 20.00, de până la 48 cm (Munții Făgăraș). La ora 06.00, temperatura aerului avea valori cuprinse între -5 grade la Miercurea Ciuc și 12 grade la Constanța.

***Observație:*** *Începând de ieri, de la ora 06.00, au fost în vigoare 18 atenționări - cod galben - privind fenomene meteorologice periculoase imediate, 7 emise de SRPV Sibiu, 3 de SRPV Cluj-Napoca, câte 2 de SRPV Bacău, SRPV Craiova și SRPV Timișoara și câte 1 emisă de SRPV Constanța și CNPM București pentru Muntenia.*

**LA BUCUREŞTI**

Vremea s-a menținut ușor mai caldă decât în mod obișnuit la această dată, iar valorile termice diurne au fost comparabile cu cele din ziua precedentă, astfel încât temperatura maximă a fost de 15 grade la Afumați și Băneasa și 17 grade la Filaret. Cerul a fost variabil cu înnorări temporare, în prima parte a zilei și noaptea. Vântul a suflat slab. La ora 06.00, se înregistrau 7 grade la Băneasa, 8 grade la Afumați și 9 grade la Filaret.

**3. Prognoza meteorologică în intervalul 01.11.2017, ora 8.00 – 02.11.2017, ora 8.00**

**ÎN ŢARĂ**

În regiunile sudice și de răsărit, înnorările vor persista, în cea mai mare parte a timpului și, pe arii restrânse, vor fi ploi slabe sau burniță, iar în zona Carpaților Meridionali și de Curbură, posibil, fulguieli. În restul teritoriului, cerul va fi variabil. Mai ales la începutul zilei și noaptea, în zonele joase de relief din centru, sud și est, local, se va semnala ceață. Vântul va sufla slab și moderat, cu unele intensificări la munte și în Banat. Temperaturile maxime se vor încadra, în general, între 10 și 17 grade, iar cele minime între -2 și 10 grade.

**LA BUCUREŞTI**

Cerul va fi mai mult noros; dimineața și noaptea va fi ceață, iar trecător, condiții de burniță. Vântul va sufla slab până la moderat. Temperatura maximă va fi de 13...15 grade, iar cea minimă de 6...7 grade.

***II. CALITATEA APELOR***

Nu s-au semnalat evenimente deosebite.

***II. CALITATEA MEDIULUI***

1. **În domeniul aerului**

Nu s-au semnalat evenimente deosebite.

**2. În domeniul solului şi vegetaţiei**

Nu s-au semnalat evenimente deosebite.

**3. În domeniul supravegherii radioactivităţii mediului**

Nu s-au semnalat evenimente deosebite.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**